Magnus Johann von Bock
Magnus Johann von Bock (1730–1807 Tartu) oli baltisaksa päritolu Venemaa maanõunik[viide?] ja riiginõunik, sõjaväelane ning mõisnik. Tema isa oli Saare mõisa mõisnik Otto Wilhelm von Bock (1696–1752) ja ema Sophia Helena von Plater. Vanima pojana päris ta Tartumaa Maarja-Magdaleena kihelkonna Saare mõisa. Riiginõukogu liikmena pälvis von Bock Venemaa keisririigi kõrguselt neljanda teenistusastme – tema ekstsellents tegelik riiginõunik. 1780. aastal ostis ta apteeker Lincki krundi Tartus ja ehitas sinna 1780. ja 1790. aastal kaks maja – niinimetatud von Bocki majad, mille saale kasutas Keiserlik Tartu Ülikool taasavamisaktuseks 1802 ja esimestel taasavamisjärgsetel aastatel. 1787. aastal omandas ta ka Kudina mõisa ja Jõe mõisa Tartumaal Maarja-Magdaleena kihelkonnas.